অভিযুক্ত অৰূপ শৰ্মা আৰু যুৱতী সংগীত শিল্পীগৰাকী।
এগৰাকী উদীয়মান গায়িকাই ৰাতি সংগীতানুষ্ঠান পৰিৱেশন কৰিবলৈ গৈ বলি হ'ব লগীয়া হ'ল সহযোগী বাদ্যযন্ত্ৰীৰ যৌন নিৰ্যাতনৰ। এই দুৰ্ভাগ্যজনক ঘটনাটো ঘটিছে দক্ষিণ কামৰূপ অঞ্চলত।
#Me too মুভমেণ্টে দেশত ধুমুহাৰ সৃষ্টি কৰি থকাৰ সময়তে অসমৰ সাংস্কৃতিক জগতত সংঘটিত এই ঘটনাটোৱে সমগ্ৰ অঞ্চলটোৰ শিল্পী সমাজৰ মাজত বিৰূপ প্ৰতিক্ৰিয়াৰ সৃষ্টি কৰিছে।
"তেওঁ তেনেকুৱা কৰিব বুলি মই কেতিয়াও ভবা নাছিলো। সংগীতৰ সূত্ৰে তেওঁৰ লগত ভালেই চিনাকি আছিল।" অৰূপ শৰ্মা নামৰ অভিযুক্ত যুৱকজনৰ অপকৰ্মত হতাশ হোৱা বুলি কৈ ভুক্তভোগী শিল্পী অজন্তা মজুমদাৰে কয়।
যুৱতী শিল্পীগৰাকীয়ে জনোৱামতে, তেওঁ ২৫ অক্টোৰৰ নিশা দক্ষিণ কামৰূপৰ ৰামপুৰৰ এটা সংগীতানুষ্ঠানত গীত পৰিৱেশন কৰি ঘৰলৈ উভতাৰ পথত সন্মুখীন হৈছিল বাদ্যযন্ত্ৰীজনৰ এই নিৰ্যাতনৰ। অভিযুক্ত বাদ্যযন্ত্ৰী অৰূপ শৰ্মাই জোৰ কৰি তেওঁক আপত্তিকৰ স্থানত স্পৰ্শ কৰিছিল।
"আজি মোৰ লগত কৰিছে, কাইলৈ আন কাৰোবাৰ লগত কৰিব। এইটো কাৰণে মই মাত মাতিছো। তেওঁ যাতে আন কাৰো লগত এনে কৰিবলৈ সাহস নকৰে।" ভুক্তভোগী অজন্তাই কয়।
মহিলা শিল্পীসকলৰ নিৰাপত্তাৰ দিশটোত উদ্বিগ্নতা প্ৰকাশ কৰি তেওঁ নিজৰ অভিজ্ঞতাক দুৰ্ভাগ্যজনক আখ্যা দি কয়, "মই আন শিল্পীৰ ক্ষেত্ৰত এনে হোৱাৰ কথা শুনিছো যদিও এয়া মোৰ জীৱনত প্ৰথম হৈছে। আৰু মই বৰ হতাশ হৈছো।" অজন্তাই কয়।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
